голямо използване на тарифната квота в тази категория продукти.
 (48)
 В този контекст Комисията счита, че рискът от потенциален недостиг на доставки, който тя се опита да предотврати с определянето на тарифната квота като обща в рамките на окончателните мерки, при сегашните обстоятелства вече не съществува. Поради това Комисията реши да прекрати извънредното управление в режим на обща тарифна квота за тази категория продукти и да приложи системата по подразбиране, състояща се в комбинация от конкретна за всяка държава квота и остатъчна квота, която е въведена за почти всички други категории продукти.
 (49)
 Поради това, считано от 1 юли 2020 г., тарифната квота за категория продукти 1 ще се състои от конкретни квоти за всяка държава, чието равнище на внос в тази категория е достигнало поне 5 % през съответния референтен период 2015—2017 г. (24), и от остатъчна обща квота за останалите. Тази тарифна квота ще се управлява на тримесечна основа, както е обяснено в раздел 3.2.1 по-горе. Въпреки това таванът от 30 % дял за всяка държава износителка ще продължи да се прилага по отношение на използването на остатъчната квота през четвъртото тримесечие, за да се предотвратят ефектите на изтласкване (25).
 (50)
 Комисията продължава да счита, че системата за тарифни квоти по подразбиране, съчетаваща конкретни за всяка държава квоти и остатъчни квоти, е най-подходящата система за гарантиране на запазването на традиционните търговски потоци както по отношение на обемите, така и по отношение на техния произход (26). Следователно в общия интерес на Съюза е тя да бъде прилагана в тази категория продукти, веднага след като са налице условията за това.
 б) Категория 8 (горещовалцовани листове и ленти от неръждаема стомана)
 (51)
 От предишното разследване в рамките на прегледа Комисията отбеляза, че са настъпили няколко значителни промени, засягащи тази категория. Първо, на 8 април 2020 г. Комисията наложи временни антидъмпингови мерки върху вноса на тази категория продукти с произход от Китайската народна република, Индонезия и Тайван (27). Второ, Комисията потвърди, че САЩ систематично използват в много малка степен конкретно определената им тарифна квота (28). В резултат на това четири от петте най-големи държави износителки в тази категория понастоящем са обект на различни търговски мерки. Поради това се очаква, че тези държави няма да продължат да изнасят за Съюза на своите регистрирани в миналото равнища.
 Коментари от заинтересованите страни
 (52)
 Някои заинтересовани страни поискаха от Комисията да въведе таван в остатъчната квота за тази категория. Други заинтересовани страни поискаха Комисията да прехвърли към остатъчната квота обемите от конкретните за всяка държава квоти, при които равнището на използване е много ниско.
 Позиция на Комисията
 (53)
 Въз основа на описаните в съображение 51 променени обстоятелства, които създават риск от недостиг на доставки на пазара на Съюза за тази категория продукти, и в съответствие с подхода, възприет по отношение на други категории продукти след приемането на окончателните мерки, Комисията счита, че е в интерес на Съюза да прехвърли обемите на конкретните за всички държави квоти, спрямо които се прилагат различни видове мерки за търговска защита (29), в остатъчната тарифна квота. Тази корекция ще гарантира, че